Die Begenadigdes (Sagteband)
Die vroue in Jesus se geslags­­re­gister was dapper, het ri­si­ko's ge­neem en die on­ver­wagte gedoen. Hul­le was nie per­fek nie, en tog het God hul­le in sy won­derlike plan gebruik om die Verlosser van die wê­reld voort te bring.
Ons leef in moeilike tye en soek antwoorde op mil­joene vrae. Die lesse wat ons by hierdie vroue kan leer, is vandag net so toepaslik as in die tyd toe hulle geleef het.
Die verhale van die vyf vroue in die ge­slags­­re­gis­ter van Jesus is nou in een boek be­skikbaar. Tamar was 'n vrou van hoop. Ragab een van geloof. Rut was die vrou van liefde en Batseba het ongeëwe­naar­de genade ontvang. En dan is daar Maria, die vrou van gehoor­saam­heid. Met die lees van hulle verhale sal jy beter begrip kry vir God se plan met die wêreld en tot die besef kom dat hierdie plan ook vir jóú insluit.
JY staan op die punt om die eerste novelle in hierdie omnibus te lees wat handel oor die vroue in die stamboom van Jesus Christus. Hulle het in antieke tye geleef, maar tog kan hulle storie van toepassing gemaak word op ons lewe en die moeilike vrae wat ons vandag nog in die gesig staar. Hulle het almal op die punt gestaan om iets groots te doen. Hulle het moed gehad. Hulle het risiko's geneem. Hulle het die onverwagte gedoen. Hulle het onverskrokke lewens gelei. Somtyds het hulle foute gemaak – groot foute. Hierdie vroue was nie perfek nie, maar tog het God hulle in sy oneindige genade in sy perfekte plan gebruik om Christus, die Redder van die wêreld, voort te bring.
Ons lewe in desperate, moeilike tye, en miljoene mense is op soek na antwoorde. Hierdie vroue kan die weg aanwys. Die lesse wat ons van hulle kan leer, is vandag nog net so van toepassing as duisende jare gelede.